
Atacul autoritatilor la libera exprimare se simte in toata Europa. Crizele sanitare si razboaiele sunt pretextele pentru controlul maselor 


Postat la: 06.12.2023 | Scris de: ZIUA NEWS 


0 


Peisajul global al liberei exprimări s-a confruntat cu probleme grave în 2023. Până şi democraţiile deschise au impus restricții pentru a combate o gamă de riscuri precum 
discursul urii, dezinformarea, extremismul și perturbările publice, scrie Foreign Policy. 


Legea Serviciilor Digitale a UE ilustrează bine această tendință. După atacul Hamasului contra Israelului din 7 octombrie şeriful cibernetic al Comisiei Europene, Thierry 
Breton, a trimis o salvă de scrisori nu tocmai subtile unor companii precum Meta, Google, TikTok şi X (ex-Twitter), chestionându-le ce măsuri au adoptat ca răspuns la 
cazuri nespecificate de discurs al urii, „conținuturi teroriste" şi „dezinformare" şi amenințându-le cu amenzi consistente. Acțiunea polițienească agresivă a lui Breton a 
iscat acuzaţii de depăşire a atribuţiilor şi violare a normelor internaționale privind drepturile omului. Dar, în ciuda acestor evoluţii, multe democraţii privesc DSA ca pe un 
tipar universal al reglementării internetului, iar Chile, Costa Rica şi Taiwan au demarat deja proceduri pentru a adopta legi inspirate de acest prototip european. 


Pe de altă parte, tot în contextul conflictului israeliano-palestinian, dreptul de a protesta a fost grav restricționat. Franța și Germania au impus interdicții generale asupra 
manifestaţiilor pro-palestiniene, invocând utilizarea discursului urii şi riscuri pentru ordinea publică. Totodată, în multe democraţii au fost considerabil extinse legile 
împotriva urii, jignirii şi insultării. În Anglia o femeie a fost identificată şi interogată de poliţie pentru că a manifestat cu o pancartă care înfățișa o caricatură cu premierul 
şi secretarul de interne britanici reprezentaţi ca nuci de cocos - există precedentul unei consiliere municipale negre, liber-democrate, condamnată pentru hărțuire rasistă 
pentru folosirea aceluiaşi termen [conform presei britanice, nuca de cocos ar semnifica trădarea rasei proprii şi trecerea de partea albilor - n.trad.]. 


În Irlanda o lege nouă privind discursul urii e pe punctul de a scoate în afara legii „materiale care comportă probabilitatea de a incita la violenţă ori ură contra unei 
persoane sau a unui grup de persoane pe baza unor caracteristici protejate ale acestora [...] ţinând cont dacă materialul a fost comunicat publicului ori unui segment al 
publicului, indiferent dacă de către el sau ea ori un alt individ". Această definiţie şi aplicare extrem de cuprinzătoare ar putea duce la inculpare inclusiv pentru imagini 
satirice descărcate de pe internet. 


Iar guvernul danez introduce acum din nou infracțiunea de blasfemie, care este practic ignorată din 1946, scoțând în afara legii „tratamentul inadecvat" aplicat textelor 
religioase. Nici măcar libertatea artistică nu este imună, după cum se vede în Coreea de Sud, unde secretariatul parlamentului a interzis o expoziţie din holul clădirii 
acestuia pentru că preşedintele țării figura defavorabil într-un desen. Astfel de eroziuni dramatice ale liberei exprimări în cadrul unor democraţii sunt parte a unei recesiuni 
mai vaste, globale, a liberei exprimări. 


Aceste tendinţe sunt tot atât de clare pe cât sunt de alarmante. 78% din evoluţiile identificate de experți în țările studiate indică o restrângerea tot mai mare a dreptului la 
liberă exprimare. Cu excepţia lui 2015, în fiecare an s-a constatat că majoritatea evoluţiilor au dus la restricționarea liberei exprimări (în contrast cu evoluţiile care 


protejează libera exprimare), fiind vorba în special de legi, care s-au înmulțit semnificativ în 2022. Cele mai invocate motive pentru suprimarea liberei exprimări sunt 
securitatea naţională, coeziunea națională şi siguranța publică. 


În contextul luptei cu fenomenul radicalizării islamiste, Danemarca a adoptat o salvă de legi care restricționează accesul în ţară al predicatorilor religioşi ale căror 
învățături subminează „valori daneze" și a scos în afara legii portul unor tipuri de voal musulman, precum şi discursul religios al „predicatorilor urii”. Costa Rica a scos în 
afara legii profanarea sau lipsa de respect faţă de steag, stemă şi alte simboluri naționale. 


Legea Spionajului şi Interferenţei Străine adoptată de Australia în 2018 impune pedepse severe (până la 20 de ani de închisoare) pentru publicarea ori comunicarea către 
un individ a unor informaţii delicate considerate a afecta interesul naţional. Definiţiile foarte generale şi pedepsele aspre au declanșat o dezbatere privind efectul înfiorător 
pe care legea îl poate avea asupra libertăţii jurnalistice şi a jurnalismului loial interesului public prin intermediul auto-cenzurii. Dar poate că nici o altă democraţie nu a 
mers atât de departe cu represiunea discursului „terorist" precum Spania. Acolo cântărețul de rap și activistul politic catalan Pablo Hasel a fost condamnat la nouă luni de 
închisoare pentru „glorificarea terorismului" şi „calomnie la adresa Coroanei şi instituţiilor de stat", în legătură cu versuri de cântece și postări pe Twitter care criticau 
monarhia şi poliția. 


Democraţiile au accelerat totodată reprimarea discursului urii. Canada a interzis în 2022 „aprobarea, negarea sau minimalizarea" Holocaustului. Legea NetzDG a 
Germaniei, adoptată contra discursului urii, obligă reţelele sociale cu peste 2 milioane de utilizatori să blocheze sau să șteargă orice conținut vădit ilegal în maxim 24 de 
ore de la recepţionarea unei reclamaţii, pentru a nu primi amenzi imense. În plus, Germania şi-a extins în 2021 legislația menită a scoate în afara legii insultele motivate de 
ură. Această abordare agresivă a dus la efecte palpabile: The New York Times scria în 2022 că din 2018 încoace peste 1.000 de germani au fost inculpați pentru discurs al 
urii pe internet, unele cazuri implicând raiduri ale poliţiei pe timp de noapte şi confiscarea de dispozitive personale. Se remarcă faptul că legile germane contra discursului 
urii şi insultelor au fost folosite pentru a ancheta indivizi care criticau politicieni, de unde şi îngrijorarea că ele afectează libera exprimare politică. Și Africa de Sud a 
adoptat o lege contra discursului urii pe internet și e în curs de a adopta o alta privind discursul urii în general. Totuşi, mai multe instanțe sud-africane, inclusiv Curtea 
Constituţională, au stabilit deja că libera exprimare protejează chiar şi discursurile neplăcute ori jignitoare. 


Amploarea restricţiilor la care e supusă exprimarea în clubul mereu mai mic al democraţiilor deschise denotă realitatea că, deşi democraţiile se confruntă într-adevăr cu 
probleme grave, remediul prescris pentru ele riscă să devină mai dăunător decât boala. Democraţiile deschise trebuie să aibă grijă în special să nu normalizeze tocmai 
utilizarea acelor instrumente de care se folosesc democrațiile deficitare sau iliberale precum India, Ungaria, ba chiar şi Brazilia: cenzura dizidenţei și accentuarea 
controlului guvernamental asupra sferei publice. Tentaţia de a încerca să rezolvi probleme sociale şi politice complicate prin mijloace de reprimare tot mai noi nu e 
periculoasă doar din perspectiva principială. E îndoielnic însuşi faptul că ele sunt capabile să rezolve respectivele probleme. 


În ciuda tuturor eforturilor germane de a suprima discursul urii, după atentatele Hamasului din 7 octombrie s-a înregistrat oficial o înmulţire cu 300% a incidentelor 
antisemite - şi, concomitent, partidul de extrema dreaptă Alternativă pentru Germania se situează mai bine ca niciodată în sondaje. Recenta victorie electorală a cruciatului 
olandez anti-imigranți Geert Wilders - condamnat de justiție pentru insultarea unui grup, respectiv judecat şi achitat pentru incitare la ură şi discriminare - ar trebui să 
servească drept avertisment cum că represiunea liberei exprimări ar putea foarte bine să amplifice vocile iliberale în loc să le reducă la tăcere. 


În realitate, apar tot mai multe probe cum că libera exprimare tinde să atenueze, iar nu să incite, conflictele violente în democraţiile deschise. Relaţia pozitivă dintre libera 
exprimare şi pacea socială pare a fi valabilă în special în cazul terorismului. O explicaţie ne-o oferă aşa-zisa teorie a supapei de siguranță, care stipulează că a tolera 
discursurile extremiştilor, mai degrabă decât a le reprima, reduce probabilitatea ca ei să apeleze la violenţă. Plus, a le permite extremiștilor să-şi vehiculeze opiniile îi 
înlesnește și poliţiei identificarea şi monitorizarea indivizilor cu cea mai mare probabilitate de a trece de la vorbe pline de ură la fapte violente. 


Abandonarea goanei de a reprima discursurile considerate dăunătoare nu înseamnă şi indiferență față de riscurile foarte reale cu care se confruntă democrațiile din partea 
celor care vor să submineze societăţile deschise şi valorile acestora. În ce priveşte discursul urii, soluţia ar trebui să fie facilitarea discursului contrar, atât online cât și 
offline. Prioritate ar trebui să se acorde și inducerii valorilor toleranței şi egalității în școli și în general în educaţie. Altă prioritate ar trebui să fie exprimarea oficială a 
solidarităţii cu ţintele viziunilor intolerante şi denunțarea făptaşilor, cu scopul de a se evidenția că minoritățile și categoriile vulnerabile sunt membri prețuiţi ai societății. 


Societatea civilă, universităţile şi companiile tehnologice pot contribui şi ele la încurajarea unui ecosistem al informaţiilor şi ideilor care să încurajeze încrederea, 
cooperarea şi disponibilitatea - iar nu polarizarea și antagonismul - pentru a reduce la minim dezinformarea și discursul urii, care îngrijorează pe bună dreptate 


democraţiile. Toate aceste alternative non-restrictive la cenzură depind de conştientizarea faptului că libera exprimare are capacitatea de a impulsiona, a crea, a îmbunătăți 
şi a inspira. E fix acel lucru care deosebeşte democraţiile de statele iliberale şi autoritare. 

Imagini controversate din Gaza: Soldaţi israelieni arestează zeci de bărbaţi în lenjerie intimă VIDEO 


Imagini din Gaza care au circulat joi pe rețelele sociale au arătat arestarea în masă de către armata israeliană a unor bărbaţi care au fost obligaţi să se dezbrace, să 
îngenuncheze pe stradă, să stea legaţi la ochi şi să se urce în remorca unui vehicul militar, relatează CNN. 


Istoria se repetă: Ucraina va deveni un al doilea Vietnam pentru SUA! 


Şeful Serviciul de Informaţii Externe al Rusiei (SVR) a atenţionat joi Statele Unite că sprijinul occidental pentru Ucraina va transforma conflictul într-un "al doilea 
Vietnam", a cărui umbră va plana ani la rând asupra Washingtonului. 


Secretul longevităţii: Într-o comună din Ținutul Buzăului vârstnicii depăşesc frecvent 100 de ani 


În comuna Mânzălești, locul unde se înalță muntele de sare, în Ţinutul Buzăului, aproape de tărâmul "Focului viu”, oamenii tind să atingă vârste de peste 90-100 de 
ani, procentul fiind similar cu cel din faimoasele "zone albastre" precum Icaria (Sardinia) sau peninsula Nicoya (Costa Rica), unde se înregistrează unele din cele 
mai mari speranţe de viață din lume. 


Stresul, răutatea, nervii și mâncarea acidă sunt principalii factori care declanșează cancerul în organismul uman 


Cancerul este o ecuaţie pe care medicii au descifrat-o asta deşi extrem de mulți români mor de această boală nemiloasă. Medicul Virgiliu Stroescu spune că 
alimentaţia corectă joacă un rol de numai 60% atunci când vine vorba de cancer, acesta fiind influențat mult și de alţi factori. 


Cele mai bune 10 ceaiuri pentru răceală: Ajută la eliminarea mucusului și reduc durata bolii 


Cele mai bune 10 ceaiuri pentru răceală: Ajută la eliminarea mucusului și reduc durata bolii. Ceaiul ajută adesea la ameliorarea simptomelor răcelii, precum strănut, 
congestie nazală, dureri în gât şi tuse. Iată care sunt cele mai bune zece ceaiuri pentru răceală, conform Health. 


Infecţiile agresive care pot afecta creierul: Pot duce la Alzheimer sau Parkinson 


Printre cele mai frecvente cauze de Alzheimer şi Parkinson se numără şi anumite infecţii. Cercetătorii au investigat legătura dintre infecțiile tratate în spital şi bolile 
neurodegenerative. Ei au descoperit că infecțiile tratate în spital, în special la începutul şi la mijlocul vieţii, au crescut riscul ulterior de a dezvolta boala Alzheimer 
şi boala Parkinson mai târziu în viață. 


Primarul Negoiţă a instalat la târgul de Crăciun de la Hala Laminor un birou de vânzări pentru complexul rezidenţial HILS, al fratelui său 


La intrarea în Laminor Winter Wonderland, un container de sticlă a apărut chiar înainte de deschiderea oficială a târgului de Crăciun din sectorul 3. 


Jaf cu luare de ostatici la bancă. Tâlharii au săpat un tunel și au reuşit să fugă cu o sumă impresionantă furată din seif 


Jaful a avut loc la banca BPM din Piazza Salgari, Milano, hoţii folosind tehnica „tunelului": șapte ostatici au fost luaţi și 160 de mii de euro furaţi din seif, anunță 
presa italiană, scrie presa milaneză. 


Cercetătorii din România au descoperit cel mai mare lac din istoria Pământului: Paratethys, colosul care părea doar un mit 


Cercetători români de la Institutul Naţional de Cercetare-Dezvoltare pentru Geologie şi Geo-ecologie Marină (GeoEcoMar) şi Universitatea din Bucureşti au intrat 
în Cartea Recordurilor, după ce au descoperit proporţiile imense ale celui mai mare lac din istoria planetei Pământ: Paratethys. 

e 1.PFAS - Otrava care e in noi toți și e indestructibilă: cum ne omoara cu zile marile corporatii multinaționale VIDEO 

+ 2.Un pilot face dezvaluiri senzationale despre Agenda ocultă din spatele operaţiunilor denumite Chemtrails VIDEO 

e 3.Scenariul Cyber Polygon al WEF pentru un „atac cibernetic global": paralizarea alimentării cu hrana, energie electrică, comunicații, transport - sute de milioane de 
morți! 

4.Un document Forumului Economic Mondial din 1991 expune în detaliu planul globalist de depopulare până în 2030 

5.Tehnologie de auto-asamblare in tot mai multe produse farmaceutice: acum și in anestezicul dentar Carbocain 

6.China şi Rusia remodelează ordinea mondială. State care erau cu Occidentul sunt gata sa se urce in barca multipolaritatii globale! 

7.Dr. Ana-Maria Mihalcea: Vaccinurile noi pentru copii împotriva bolilor comune conțin roiuri de nanoboţi, puncte cuantice, filamente și hidrogel cu autoasamblare! 
8.Robert Kennedy Jr: "Tatăl lui Woody Harrelson a fost implicat în Asasinarea lui JFK" 

9.Liviu Alexa detonează Grupul de la Cluj. Miliardarul Teszari combinat cu oamenii lui Coldea și bani rusești în tranzacţii! 

10.Analist militar american: SUA își face baze în România, pentru că aici pot polua nestingherite 

